મેરાન્યૂઝ નેટવર્ક, ગાંધીનગર: ગુજરાત રાજ્યમાં સરદાર પટેલની જન્મજયંતી ૩૧ ઓક્ટોબરના રોજ સ્ટેચ્યુ ઓફ યુનિટી પ્રતિમાના અનાવરણ માટે રાજ્ય સરકાર ધ્વારા યુધ્ધના ધોરણે તૈયારીઓ કરવામાં આવી રહી છે. ત્યારે પ્રચાર-પ્રસારના રાષ્ટ્રવ્યાપી અભિયાનમાં ગુજરાત નાયબ મુખ્યમંત્રી નીતિન પટેલને ફરી એકવાર હોર્ડિંગ્સ વગેરેમાંથી ગાયબ કરવામાં આવતા ભાજપ સરકારની યુનિટી સામે પ્રશ્નાર્થ ઉભા થયા છે. જો આ નિર્ણય રાજ્ય સરકારની નીતિ-રીતિના ભાગરૂપે હોય તો ભાજપ અને પાટીદાર સમાજની યુનિટી અંગે પણ વિવાદાસ્પદ કહેવાય..! જ્યારે નામદાર કોર્ટના કારણે નાયબ મુખ્યમંત્રીની બાદબાકી કરવામાં આવતી હોય તો આ પદની ગરીમાથી લઇ આ નેતાનું કદ એટલું વામન ના બનાવવું જોઈએ કે, જાહેરાતના ખર્ચા સામે તેમની સદંતર અવગણના જ કરવામાં આવે..!